Synchronicita

Synchronicita (gr.) je u C. G. Junga zmysluplná koincidencia alebo obdobný vzťah:

a) medzi psychickou a fyzickou udalosťou, ktoré spolu nie sú navzájom kauzálne spojené. Také synchronistické fenomény sa vyskytujú napríklad vtedy, keď vnútorné udalosti (sny, vízie, predtuchy) majú príslušnú obdobu vo vonkajšej realite - vnútorný obraz alebo predtucha sa ukázali ako pravdivé;

b) medzi podobnými alebo rovnakými snami, myšlienkami atď., ktoré sa vyskytujú súčasne na rôznych miestach.

Ani jeden ani druhý prejav sa nedá vysvetliť kauzalitou. Skôr sa zdá, že súvisia s archetypickými procesmi v nevedomí.

 Externé odkazy 


Kategória:Filozofia myslenia
Kategória:Analytická psychológia